google/wiki40b huggingface dataset:
First Hotels

First Hotels AS er en norskeid hotellkjede som pr. 2016 har mer enn 90 hoteller i Sverige, Norge, Danmark, Island og Spania.
First Hotels ble grunnlagt som en svensk hotellkjede av Asmund Haare i 1993 og har deretter vokst til 61 hoteller ved oppkjøp av hoteller og ved å bygge helt nye fra grunnen. I 2013 tok Bjørnar Tretterud over som administrerende direktør / president for hotellkjeden.
First Hotels er medlem av Global Hotel Alliance, og har et samarbeid med Thon Hotels mot bedriftsmarkedet.
Christoph Sonnleithner

Familie

Han var Ignaz von Sonnleithner og Joseph Sonnleithners far. Datteren Anna var Franz Grillparzers mor.

Liv

Sonnleithner studerte jus ved Universität Wien og avsluttet med å ta doktorgrad. Senere ble han advokat i tjeneste hos fyrstefamilien Esterhazy; arbeidsgiveren var fyrst Paul II. Anton Esterházy de Galantha. Tilslutt ble han dekan ved det juridiske fakultetet ved universitetet i Wien.
Som komponist kom Sonnleithner i kontakt med Joseph Haydn. Han komponerte 36 strykekvartetter som han tilegnet keiser Josef II, flere symfonier og forskjellig kirkemusikk.
Epipedocera

Utseende

Middelsstore, avlange, litt maurlignende trebukker. De fleste er svarte med et hvitt tverrbånd på dekkvingene, men noen er rødlige. Antennene er kortere enn kroppen. Pronotum har rundede sider, uten pigger eller knøler. Dekkvingene er parallellsidige.

Levevis

Larvene lever i død ved.

Utbredelse

Slekten er utbredt i Sørøst-Asia, fra India og Nepal i vest til Timor i øst.
Franco Armani

Landslaget

Han ble tatt ut i Argentinas tropp til VM i fotball 2018 i Russland.
26. juni 2018 fikk han sin første landskamp for Argentina mot Nigeria.
Konstantin VIII

Liv

Konstantin VIII hadde blitt kronet av sin far til medkeiser sammen sin bror Basileios i 962 mens han var spedbarn. Han levde nesten hele sitt liv i skyggen av andre keisere og så ut til å trives med et liv i festligheter uten noen statlige forpliktelser. Han deltok noen ganger i felttog sammen sin bror, og han fungerte også som en mellommann mellom Basileios og opprøreren Bardas Skleros, men stort sett underholdt han seg med fester, konkubiner, obskøne forestillinger på sitt private teater og holdt seg unna statssaker så godt han kunne. Han ble beskrevet som høy og grasiøs, veltalende og en dyktig rytter.
Da Basileios II døde den 15. desember 1025 ble Konstantin til slutt enekeiser, men han fikk ikke regjere mer enn tre år før han selv døde av sykdom den 11. november 1028.
Da han overtok keisertronen i en alder av 65 hadde han kronisk gikt og kunne knapt gå. Hans regjeringstid var en katastrofe fordi han manglet mot og politisk kunnskap. Han reagerte på hver utfordring med impulsiv grusomhet, forfulgte adelen og sto angivelig bak angivelig ordrer om lemlestelse av hundrevis av uskyldige menn. Konstantin fortsatte som før med jakt, fester og nytelser - og unngikk statlig virksomhet så mye som mulig.
Friidrett under Sentralamerikanske og karibiske leker 1982

Friidrett under Sentralamerikanske og karibiske leker 1982. Friidrett var en av flere sporter i de fjortende sentralamerikanske og karibiske leker som ble arrangert i Havanna på Cuba i perioden 7. til 18. august 1982. Det var fjortende gangen som Friidrett var med i de sentralamerikanske og karibiske leker. Det var førti øvelser, tjuefire for menn og seksten for kvinner. Cuba ble beste nasjon med tjuesju gullmedaljer foran Mexico med fire.
Kolbotn Pike- og Guttemusikkorps

Historie

Korpset ble stiftet 27. oktober 1927 som Kolbotn Guttemusikkorps, medlemmer av foreningen Landsstormen og Kolbotnkoret var initiativtakere til korpset, med Hans Knudsen i spissen.

I starten bestod korpset av både treblås- og messinginstrumenter, men etter krigen var treblåsinstrumentene i såpass dårlig stand at korpset måtte starte igjen som et rent brass-korps. I 1988 gikk korpset tilbake til janitsjarbesetning.

Jenter i korpset

I starten var det bare gutter som kunne gå i korpset. Dette førte i 1959 til at Kolbotn-Garden ble stiftet som et drillkorps for piker. I 1982 bestemte styret at jenter også skulle få være med i korpset. Navnet ble da endret til Kolbotn Pike- og Guttemusikkorps

Dirigenter

Av de dirigenter korpset har hatt, kan man nevne Ragnar O. Bakken, som var tilknyttet korpset i nærmere 20 år. Etter at han sluttet høsten 1993, gikk korpset gjennom periode med forskjellige dirigenter frem til januar 1996, da Haakon Esplo overtok dirigentstokken. 
Haakon Esplo var dirigent frem til juni 1998. Etter en kort periode med diverse vikarer før Håvard Evang var på plass som ny dirigent. Evang ble i 2006 avløst av korpset neste dirigent, Fredrik E. Nilsen.

Konkurranser

Korpset har deltatt i Akershusmesterskapet flere ganger, men har ikke oppnådd de beste resultater. Da korpset derimot deltok i Kong Rakne i 2007 fikk korpset førsteplass i andre divisjon.
Ulykkestrygd

Ulykkestrygd er en trygdeordning som gir økonomisk støtte til den som blir skadet under arbeid. Den første lovbestemte ulykkestrygd var lov om ulykkesforsikring av industriarbeidere av 1894 som regnes som det første skritt i utbyggingen av norsk trygdelovgivning.
Ordningene med ulykkestrygd er samlet i folketrygden, som blant annet gir stønad etter særlig gunstige regler ved yrkesskader.
AMV

AMV er en forkortelse for anime-musikkvideo. En AMV skal ikke mistolkes som en offisiell musikkvideo som for eksempel On Your Mark av Studio Ghibli. En AMV er en form for fanfiction hvor noen tar klipp fra en anime eller i enkelte tilfeller videospill og dubber det over med musikk eller noe annet. På animekonvensjoner blir det ofte holdt AMV-konkurranser. Mange av disse AMV-ene finnes på YouTube og Google Video.
Johann Mentzer

Liv

Mentzer gikk på gymnas i Bautzen og studerte teologi på Universitetet i Wittenberg. Sin første stilling fikk han i 1691 i Merzdorf, to år senere ble han kalt til Hauswalde og i 1696 til Kemnitz for å være prest der. Der ble han fram til sin død.
Mentzer tilhørte en krets dikter som var påvirket av den gryende pietismen og som man i det nittende århundret gav navnet «Den andre schlesienske skole». Av hans mange salmer ble rundt 40 offentliggjort. I 1704 fikk han med sin mest kjente salme i  Freylinghausenschen Gesangbuch, salmen «O dass ich tausend Zungen hätte», som man i dag finner i Evangelisches Gesangbuch og i Norsk Salmebok.
Lokalavisa NordSalten

Lokalavisa NordSalten (med det lulesamiske navnet Bájkkeavijssa NuorttaSáltto) er en lokalavis som dekker Steigen, Hamarøy og Tysfjord kommuner i Nordland. Avisen ble grunnlagt i 1996 og den første utgaven kom ut den 5. januar samme år. Hovedkontoret ligger på Innhavet i Hamarøy. Ansvarlig redaktør er Børge Strandskog (siden 1996). Avisa utgis på bokmål, med en lulesamisk del, på fredager. 
Allerede den 27. mai 1982 kom det ut at prøvenummer av Lokalavisa NordSalten. Utgaven inneholdt en lulesamisk del skrevet av Sven-Roald Nystø. Nok et prøvenummer ble utgitt i 1983 og det ble startet ordinær drift i 1984 frem til oktober 1985 da avisa gikk konkurs.
Kane & Lynch: Dead Men

Plottet

Spillet åpner med en kommentarspor av et brev, adressert til en jente som heter Jenny, som blir skrevet av hennes far, Adam «Kane» Marcus. Kane er ført til dødscellen etter å ha blitt dømt for uaktsomt drap. En annen dødsdømt, James Seth Lynch, avslører for ham at en utbryting snart vil finne sted. Lastebilen de sitter i, blir involvert i en frontkollisjon med en gruppe leiesoldater. De to fraktes til en byggeplass, hvor de blir konfrontert med medlemmer av gjengen The7. To brødre, Kanes tidligere beste venn Carlos, og den stille, sosiopatiske morderen Mute. De beskylder Kane for å ha stjålet penger fra dem, og han får et ultimatium. De krever at Kane bringer de stjålne pengene tilbake innen tre uker, ellers vil hans kone og datter vil bli henrettet.
Kane informerer Lynch om at han ikke stjal pengene, men han vet hvem som gjorde det og hvor pengene er skjult. Kane er bare i stand til å hente halvparten av pengene, men mener å vite hvor den andre halvparten er. Lynch har en forhistorie med voldelige psykoser, og når medisinene hans tar slutt, dreper han gislene som fører til en forfølgelse. Etter å ha ristet av seg politiet, opplyser Kane at de må dra til Tokyo for å hente den andre halvparten av pengene. De går etter Retomoto, en japansk kriminell (som er den som faktisk stjal pengene fra The7) ved å kidnappe datteren hans, Yoko. Ved ett uhell skyter og dreper Lynch Yoko mens han prøver å stoppe henne fra å rømme. Kane, Lynch og The7's innleide soldater må deretter unnslippe Retomoto menn. Kane er rasende på Lynch, men må innse at tiden er ute, og de må returnere til The7 med bare halvparten av pengene.
Kane forsøker å reforhandle med The7. Samtidig avslører Lynch for Kane at han i hemmelighet har gjort en avtale for å få leve, og han får også en stilling i The7. I virkeligheten er avtalen ett falskt løfte fra The7. Kane's bønn om ekstra tid faller for døve ører, brødrene og Carlos reiser til Havana, og etterlater Mute for å henrette Kane og hans familie. Kane's kone blir drept av Mute, som igjen drepes av Kane.
Sveriges riksmarskalk

Sveriges riksmarskalk er den høyeste embedsmannen ved Det kongelige hoff i Sverige. Riksmarskalken utnevnes av den svenske monarken. Riksmarskalken er ansvarlig for hoffets virksomhet for Riksdagen og regjeringen. Riksmarskalken tituleres eksellense.
Ved høytidelige anledninger bærer riksmarskalken hoffuniform og en lang stav med kongelig krone. Staven støtes i gulvet ved Riksdagens høytidelige åpning for å signalisere at monarkens trontale skulle begynne.

Organisasjon

Riksmarskalken leder Riksmarskalksembedet, som omfatter en ekspedisjonssjef og et kanselli som håndterer juridiske og konstitusjonelle spørsmål. I Riksmarskalksembedet inngår også hoffets personalavdeling, økonomiavdeling samt presse- og informasjonsavdeling. Under riksmarskalken sorterer dessuten Läkarstaten og Kleresistaten, samt hoffauditøren og overhoffmesterinnen.
Nære medarbeidere til riksmarskalken er første hoffmarskalk, som leder Hoffmarskalksembedet og har ansvar for forberedelser og gjennomføring av kongefamiliens offentlige program, audienser og reiser samt statsbesøk.

Historikk

Ordet marskalks opprinnelige betydning er stallmester og har forekommet i Sverige siden middelalderen i sin sammendragne form, marsk. Riksmarskalksembedet ble opprettet i Sverige i 1607 da riksråd Göran Claesson Stiernsköld ble utnevnt av Karl IX. I 1634 ble det bestemt at riksmarskalken skal være en riksråd, tilhøre de lavere riksembedene og være sjef for hoffet. I 1680 ble tittelen endret til överstemarskalk hvoretter den i 1722 ble endret tilbake til riksmarskalk. Frem til 1844 var riksmarskalken formann i borgrätten. Riksmarskalken ble fra begynnelsen rekruttert fra høyadelige slekter og den første på posten som ikke tilhørte adelen var Axel Vennersten (1936–1946).
Mellitus av Canterbury

Bakgrunn

Melittus var fra Roma, og ifølge Beda den ærverdige var han fra en fornem familie.

Misjonæt

Augustin av Canterbury sendte etter en tid i England Canterbury til Roma for å rapportere til pave Gregor den store, og ba samtidig om å få sendt flere misjonærer. Melittus, som da var abbed i et benediktinerkloster var blant de utvalgte som ble sendt, og fikk med seg palliet, tegnet på erkebispeverdighet, til Augustin. Han hadde også med seg bøker og annet som trengtes i kirken i England.

Biskop av London

I 604 ble han bispeviet av Augustin, og ble den første biskopen av London. Ca. 616 ble han drevet ut av London av sønnene til kong Saebert av Essex, som var hedninger. De hadde krevd å få motta nattverd uten å la seg døpe først, noe Melittus ikke gikk med på. Han flyktet til Gallia, men ble kalt tilbake av Laurentius.

Erkebiskop av Canterbury

Etter dennes død i 619 ble Melittus utnevnt til erkebiskop av Canterbury.
Beda forteller at han gjennom bønn reddet en kirke i Canterbury fra å bli flammenes rov, noe som har gitt opphav til at han ofte avbildes i bønn ved en brennende by.
Han døde i Canterbury 24. april 624, og ble gravlagt ved siden av Augustin i klosterkirken St. Peter og Paulus. Etter sin død ble han regnet som helgen.
Stjerneoppgang

Stjerner står opp og går ned på samme måte som sola og månen. Noen stjerner, som for eksempel de som utgjør Karlsvogna, er imidlertid sirkumpolare, og de går aldri ned. De forblir over horisonten hele døgnet. En stjerne står opp omtrent en time tidligere for hver halve måned.
Rothera Point

Rothera Point er et nes ved østsiden av innløpet til Ryder Bay, på sørøstkysten av Adelaide Island i Antarktis. Det ligger på Wright Peninsula og ble kartlagt av en fransk antarktisekspedisjon (1908–10) under ledelse av Charcot. Neset ble omdøpt av United Kingdom Antarctic Place-Names Committee (UK-APC) i 1960 til ære for John Rothera, en landmåler i Falkland Islands Dependencies Survey (FIDS) ved stasjonen på Horseshoe Island i 1957 og ved Detaille Island i 1958. Advisory Committee on Antarctic Names (US-ACAN) aksepterte dette navnet i 1947. Argentina, som gjør krav på denne delen av Adelaide Island, kaller neset Punta Rothero.

Verneområde

Neset er fredet som et spesielt landskapsvernområde i Antarktis (eng. Antarctic Specially Protected Area, ASPA), slik at det kan fungere som et biologisk forskningsområde og kontrollområde der de miljømessige konsekvensene av den nærliggende forskningsstasjonen Rothera kan bli overvåket i et typisk antarktisk økosystem.
Uregyptisk

Uregyptisk eller arkaisk egyptisk er det utviklingstadiet til egyptisk språk i epoken tidlig dynastisk tid i Egypt, fra rundt 3000-tallet og fram til 2600-tallet f.Kr. Deretter er språket betraktet som gammelegyptisk. De første kjente inskripsjoner på uregyptisk er datert fra rundt 3400 f.Kr. Det er det tidligste kjente tilfellet av bruk av egyptiske hieroglyfiske tekster. Det er samtidig muligens det eldste gjenlevende språk generelt, og det eldste overlevende afroasiatiske språk i det hele tatt.

Tekstkorpus

Tidlige egyptiske inskripsjoner er kjent fra alle deler av Egypt. Imidlertid er de fleste av tekstene er hentet fra faraoenes graver i nekropolis ved Abydos og fra gravene til eliten i Saqqara. De lengste tekstene på små elfenbein- eller beintabletter. Dette er etiketter for varer og produktbeskrivelsen og kvantitet. I tillegg finnes det årsdata, korte skriv om året som skjedde under en bestemt farao. Spesielt sistnevnte tekster er historisk verdifull, men ofte vanskelig å forstå. Andre tekster funnet på segler. Det vanligvis er navn, titler og til institusjoner som er kalt. Det er også mange inskripsjoner på keramikk, men disse er vanligvis korte.
Under det første dynastiet er det vanligvis bare navnet og tittelen på den avdøde. Under det andre dynastiet er også ulike lister. Andre korte inskripsjoner har overlevd på ulike gjenstander. Fra og med det tredje dynasti er det noen lengre gravinnskrifter, men vanligvis bare tittelen og navnet på gravens eier.
Philter

Philter er et norsk pop-elektronisk musikkprosjekt av Magnus Gangstad Jørgensen. Philter ble startet i 2005 da Jørgensen begynte å laste opp musikk på Urørt, og fikk oppmerksomhet etter at filmprodusenten Filip Christensen fra Field Productions kom over profilen hans. Filip Christensen ønsket å benytte sangen «Love» i traileren til skifilmen Welfare. Flere andre Philter-sanger ble benyttet i den ferdige filmen, og Philter fikk stadig flere nedlastinger på Urørt. Philter er den mest nedlastede artisten på Urørt, med nesten 800 000 nedlastinger og lyttinger uten å ha gitt ut noen album. Musikken har blitt brukt i både sportsfilmer, TV-serier og reklamer.
Philter har signert med plateselskapet Nordic Records og ga ut sin første singel for nedlasting 21. februar 2011. Debutalbumet The Beautiful Lies ble lansert 6. mai 2011.
Primera División 1953–1954

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Lekser

Lekser/hjemmelekser, er oppgaver som elever pålegges å ta med seg hjem og gjøre etter skoletid. Det kan være alle mulige oppgaver, og det er som regel lærere som deler den ut. Etter hvert som man blir eldre får man flere og vanskeligere lekser. Praksisen med lekser varierer stort fra land til land, i noen land er lekser begrenset til å skulle gjøres mens barna er på skolen, mens det i noen land er det utelatt i sin helhet.
Opphavet til lekser i Norge er fra tiden hvor man hadde omgangsskole hvor lærerne reiste rundt fra bygd til bygd, og elevene fikk da oppgaver å arbeide med i de ukene det ikke var skole i deres bygd. Fenomenet har da blitt videreført når omgangsskolen har blitt erstattet av det nåværende grunnskolesystemet. Forskningen som er gjort viser at lekser øker forskjellene mellom de ressurssterke og ressurssvake elevene, samt kjønnsforskjellene. Forskningen viser også lekser har en beskjeden positiv effekt for en del av elevene, mens noen elever ikke har utbytte av leksene, og at det for en mindre gruppe har negativ effekt på læringsutbyttet å få tildelt lekser. I tilfeller hvor skoler har kuttet ut lekser har dette ført til bedre resultater for elevene. I den politiske og vitenskapelige debatten om lekser har det også blitt påpekt at det også er store forskjeller på læringsutbyttet etter hvilke type lekser elevene får. Partiene Rødt og SV har fremmet politiske forslag om leksefri skole.
I Norge er lekser i senere år blitt et kontroversielt tema. Utdanningsdirektør Kjellbjørg Lunde mener at man kan droppe leksene med loven i hånd, og poengterer at det er en etterlevning fra en tid da skoledagen var kortere, som det ikke finnes lovhjemmel for. Ståle Fredriksen mener at barn ikke kan pålegges å arbeide på fritiden, og at lekser har en rekke negative virkninger. Førsteamanuensis i pedagogikk ved Universitetet i Tromsø, Odd Valdermo, mener lekser skaper angst.

Etymologi

Ordet kommer fra middelnedertysk lectie, som betydde «klasse på en skole». Dette kom i sin tur fra latin lectio, «lesning / opplesning / forelesning». Et annet ord fra samme rot, leksjon, har en beslektet betydning.
Pregolja

Pregolja (russisk: Преголя, tysk: Pregel) er en elv i Russland som renner gjennom den russiske eksklaven Kaliningrad oblast og byen Kaliningrad.
Pregolja har sitt utspring i elvene Instrutsj og Angrapa og munner ut i Østersjøen. Den har en totallengde på 123 kilometer, eller 292 kilometer hvis man regner med Angrapa. Den har et nedbørfelt på 15 500 km². Elven er seilbar på hele strekningen, og hadde før utbyggingen av jernbanenett og veier en viktig rolle som transportvei i Østpreussen.
Det klassiske matematiske problemet syv königsbergske broer ble basert på broene som gikk over elven i det gamle Königsberg (tidligere Kaliningrad).
Mahmoud Hamdy

Landslaget

25. mai 2018 fikk han sin første landskamp for Egypt mot Kuwait.
Han ble tatt ut i Egypts tropp til VM i fotball 2018 i Russland.
Anders Venger

Yrkeskarrière

Han ble født på familiegården Venger Nordre (eller Vengerbakken) på Tønsaker i Eidsvoll kommune i 1872, som sønn av gårdbruker Johan Amundsen Venger (1846–1921) og Marte Olava Aas (1848–1907). Han var dermed av slekten Røkholt-Venger og farfar til Amund Venger. Venger var aktiv i Eidsvoll dramatiske forening i sin ungdom, og var med i forestillinger som «En søndag paa Amager», «Peter og Inger» og «Fjeldeventyret» under ledelse av instruktøren Hans Aanrud. Venger var elev ved Sem landbruksskole 1890–1892.
Venger var bruksfullmektig i Hommelvik 1893–1896, forvalter av kammerherre H. Mathiesens eiendommer i Eidsvoll 1896–1927 (Eidsvold Verk 1896–1902, Berger Bruk 1902–1927) og gårdbruker på Venger Nordre fra 1916. Han hadde flere verv i ulike bonde- og landbruksorganisasjoner, blant annet som styreformann i Akershus Landhusholdningsselskap 1914–1923 samt styreformann i Felleskjøpet og nestformann i styret i Bøndernes Bank inntil sin død i 1935.

Politisk arbeid

Venger var medlem av Eidsvoll herredsstyre 1907–1934, herav ordfører 1913–1934. Han var også formann i Eidsvoll Høyre 1921–1933, etter mange år som viseformann. Han var innvalgt på Stortinget fra Akershus 1919–1930, visepresident i Odelstinget 1925–1926 og 1928–1930 samt formann i Stortingets post- og telegrafkomité 1922–1923 og 1925–1926. 
Han var statsråd i Landbruksdepartementet i Otto B. Halvorsens andre regjering fra 6. mars til 30. mai 1923, og fortsatte i Abraham Berges regjering fra 30. mai 1923 til 25. juli 1924. Han var også fungerende statsråd i Kirke- og undervisningsdepartementet fra 24. november til 11. desember 1923. Venger kom senere tilbake som statsråd i Arbeidsdepartementet i Ivar Lykkes regjering fra 5. mars til 26. juli 1926. Han trakk seg da Abraham Berge og de tidligere statsrådene ble stilt for riksrett, hvor samtlige tiltalte senere ble frifunnet.

Utmerkelser

Venger ble i 1924 utnevnt til kommandør av 1. klasse av St. Olavs Orden «for statsborgerlig fortjeneste».
Zähringerløvens orden

Zähringerløvens orden (tysk: Orden vom Zähringer Löwen) var en orden tildelt i det tyske Storhertugdømmet Baden. Ordenen ble innstiftet 22. januar 1809 av storhertug Karl Ludvig Fredrik til belønning av trofast innsats, enten denne var sivil eller militær. Ordenen ble innstiftet til minne om hertugene av Zähringen, hvis slekt storhertugen tilhørte. Zähringerløvens orden ble tildelt så lenge Baden var et monarki, det vil si inntil 1918.  

Insignier

Ordenstegnet for Zähringerløvens orden består av et grønnemaljert kors med spenner i korsvinklene. Midtmedaljongen bærer et bilde av ruinen av Zähringer-slektens stamborg i flerfarget emalje. Baksiden bærer en løve på rød grunn. Løven ga ordenen navn. Ordenens motto, «FÜR EHRE UND WAHRHEIT» (for ære og sannhet), var plassert i omskrift rundt midtmedaljongen. For de lavere grader var innskriften plassert på baksiden, rundt løven, mens ordensstjernen for høyere grader hadde omskriften på forsiden, rundt midtmedaljongen med tårnet. Ordensbåndet er grønt med smale striper i guloransje ved kantene.
Fra 1866 kunne ordenen tildeles med sverd for militær fortjeneste. I 1815 ble det tilføyd eikeblad med bokstaven L, som et tilleggstegn. Bokstaven falt bort i 1866.  

Tildeling

Zähringerløvens orden ble tildelt innbyggere av Baden og også utlendinger, blant annet i diplomatisk sammenheng.

Norske innehavere

Også nordmenn ble tildelt Zähringerløvens orden. Thorvald Christian Christensen ble utnevnt til kommandør av 2. klasse. Diplomaten Fritz Wedel Jarlsberg var ridder av 1. klasse, mens Ove Gude var ridder av 2. klasse. Christian Tønsberg ble også tildelt Zähringerløvens orden.
Sneglerovbiller

Utseende

Små til middelsstore (3-30 mm) biller, kjønnene svært ulike. 
Hannene er avlange biller med lange, sagtakkede eller kamformede antenner. Hodet er bredt og kort, synlig sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående.  Antennene har 10-11 ledd og er festet under pannen like ved fasettøynene. De ganske lange, sagtakkede eller kamformede. Brystskjoldet (pronotum) er mer eller mindre firkantet med tydelig avsatte sidekanter. Dekkvingene er nokså myke og spriker gjerne noe i den bakerste halvdelen. De er dekket av fine, utstående hår. Beina er slanke. Alle føtter har fem ledd. 
Hunnene er tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes hos flere av familiene i gruppen Cantharoidea.

Levevis

Voksne hanner kan ofte finnes på blomster eller i vegetasjonen. Hunnene lever på bakken, beveger seg lite og kan finnes under steiner eller i tomme sneglehus. Trolig bruker de feromoner til å lokke til seg de aktive hannene. Larvene er rovdyr som lever av skallbærende snegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. Noen arter i denne familien er viktige rovdyr på snegler og kan være nyttige ved at de holder bestandene av potensielt skadelige snegler i sjakk. Den norske arten er ganske sjelden.